钦定古今图书集成/明伦汇编/闺媛典/第009卷 > 《寄远四首》前人
## 钦定古今图书集成/明伦汇编/闺媛典/第009卷 > 《寄远四首》前人

忆昨“东园桃李红碧枝，与君此时初别离。金瓶落井
无消息，令人行叹复坐思。坐思行叹成楚越，春风玉
颜畏销歇。碧窗纷纷下落花，青楼寂寂空明月。两不
见，但相思，空留锦字表心素。至今缄愁不忍窥。
远忆巫山阳，花明渌江暖。踌蹰未得往，泪向南云满。
春风复无情，吹我梦魂断。不见眼中人，天长音信短。
阳台”隔楚水，春草生黄河。相思无日夜，浩荡若流波。
流波回海去，定绕珠江滨。遥将一点泪，远寄如花人。
妾在舂陵东，君居汉江岛。一旦望春光，往来成白道。
一为云雨别，此地生秋草。秋草秋蛾飞，相思愁落晖。
何由一相见，灭烛解罗衣。